b'\n_START_ARTICLE_\nPasaulio lietuvi\xc5\xb3 jaunimo s\xc4\x85junga\n_START_SECTION_\nVeikla\n_START_PARAGRAPH_\nPLJS stengiasi palaikyti glaud\xc5\xbeius ry\xc5\xa1ius su Lietuvos jaunimu, vykdo Lietuvi\xc5\xb3 chart\xc4\x85. PLJS veikia Pasaulio lietuvi\xc5\xb3 bendruomen\xc4\x97s (PLB) ribose, bendradarbiauja su ja. PLJS r\xc5\xabpinasi bendru jaunimo veiklos planavimu bei derinimu, informuoja lietuvi\xc5\xb3 jaunim\xc4\x85 aktualiais klausimais, par\xc5\xabpina kult\xc5\xabrines, \xc5\xa1vietimo ir kitas pagalbines priemones jaunimo veiklai. Kartu su Pasaulio lietuvi\xc5\xb3 bendruomen\xc4\x97s (PLB) valdyba ruo\xc5\xa1ia Pasaulio lietuvi\xc5\xb3 jaunimo Kongresus, kurie vyksta nere\xc4\x8diau kaip kas 5\xc2\xa0m.\n_START_SECTION_\nPasaulio lietuvi\xc5\xb3 jaunimo Kongresas\n_START_PARAGRAPH_\nPasaulio lietuvi\xc5\xb3 jaunimo kongresas (PLJK) \xc5\xa1aukiamas kas 3-4 metus. Tai auk\xc5\xa1\xc4\x8diausias Pasaulio lietuvi\xc5\xb3 jaunimo s\xc4\x85jungos (PLJS) organas, kuris nustato organizacijos veiklos gaires ir renka nauj\xc4\x85 PLJS valdyb\xc4\x85, suburia jaunimo bendruomeni\xc5\xb3 lyderius i\xc5\xa1 viso pasaulio. XV-asis PLJS Kongresas vyko 2017 m. liepos 6-12 d. Suomijoje.\n_START_SECTION_\nStrukt\xc5\xabra\n_START_PARAGRAPH_\nPLJS apima teisi\xc5\xa1kai savaranki\xc5\xa1kas lietuvi\xc5\xb3 jaunimo s\xc4\x85jungas atitinkamuose u\xc5\xbesienio kra\xc5\xa1tuose (pvz., Jungtin\xc4\x97je Karalyst\xc4\x97je - JKLJS, Lenkijoje \xe2\x80\x93 LLJS, Australijoje - ALJS, Vokietijoje\xc2\xa0\xe2\x80\x93 VLJS, Argentinoje - ALJS). Kur n\xc4\x97ra \xc4\xafkurt\xc5\xb3 jaunimo s\xc4\x85jung\xc5\xb3, veikia atskiri (neformalizuoti) kra\xc5\xa1t\xc5\xb3 jaunimo vienetai, grup\xc4\x97s, asmenys, kurie taip pat gali veikti kartu su PLJS.'